יש לנחש עם חן

יש לנחש עם חן (באנגלית: Guess with Jess, "נחשו עם ג'ס") היא סדרת טלוויזיה בריטית-קנדית אינטראקטיבית בהנפשה ממוחשבת לילדים, בכיכוב החתול ג'ס מהסדרה "דר דוור" שנוצרה על ידי ג'ון קאנליף ואייבור ווד. הסדרה בוימה על ידי מייק שיל, נכתבה על ידי טים הייסטינגס, ליין ליוראס וג'ין גרילו והופקה על ידי Nelvana בשיתוף Entertainment Rights ו-Classic Media בהתאמה.

הסדרה שודרה בבריטניה בערוץ CBeebies ובקנדה בערוץ Treehouse TV, כשפרק הבכורה שודר ב-9 בנובמבר 2009 ופרק הסיום שודר ב-17 במאי 2013. בישראל שודרה הסדרה בדיבוב לעברית בערוץ הופ! בשנת 2010, ובהמשך בשידורים חוזרים בערוץ JimJam. לסדרה הופקו שתי עונות בנות 52 פרקים באורך 10 דקות.

תקציר העלילה 
הסדרה עוקבת אחר חן (במקור: ג'ס) חתול הבית וחבריו בחווה, אשר בכל פרק הם, בעזרת הצופים, מגלים דברים חדשים.

דמויות 
 חן (Jess, ג'ס) – הדמות הראשית של הסדרה. חתול בית צעיר בצבע שחור לבן עם עיניים ירוקות. חן הופיע לראשונה בסדרה "דר דוור", שם בשונה מסדרה זו מעולם לא דיבר. אף על פי שהוא נקרא במדיות השונות של הסדרה "דר דוור" בעברית "ג'ס" (בדיבוב הראשון "תול"), הוחלט לשנות בסדרה זו את שמו ל"חן".
 לילו (Willow, וילו) – סוסה המשמשת כדמות אם חכמה עבור חן.
 מימי (Mimi) – ארנבת בצבע ורוד לבן. החברה הטובה ביותר של חן.
 מה (Baa, בה) – כבשה פחדנית. שונאת להירטב.
 גילי (Billie, בילי) – יערונת אשר לרוב מסתובבת מעל כובעה של מה.
 דורי (Horace, הוראס) – צפרדע בעל משקפיים גדולים. אוהב ליצור מוזיקה.
 אוי ואבוי (Joey & Jinx, ג'ואי וג'ינקס) – כלבלב וכלבלבה תאומים. אוהבים להתגלגל בבוץ ולקפוץ מעל שלוליות.

מדבבים 
הדיבוב העברי של הסדרה בוים על ידי עמי מנדלמן, והופק על ידי יעל אללוף.

ראו גם 
 טימי הטלה

קישורים חיצוניים 
 

 

סדרות ספין-אוף
סדרות הנפשה בריטיות
סדרות הנפשה קנדיות
סדרות הנפשה ממוחשבת
סדרות טלוויזיה לילדים
סדרות ערוץ הופ!
סדרות טלוויזיה בריטיות שעלו לשידור בשנות ה-2000
חתולים בתרבות
יוניברסל טלוויזיה: סדרות טלוויזיה
סדרות CBeebies
JimJam: סדרות